માત્ર એક જ સાઇડ ખુલ્લી મૂકવામાં આવતાં લોકોને અવરજવરમાં તકલીફ થાય છે. અમુક લોકો તો જાણી જોઈને ધક્કામુક્કી કરે છે, તો કેટલાય લોકો ભીડનો ફાયદો ઉઠાવી મહિલાઓની છેડતી પણ કરે છે. આ કારણે મહિલાઓનું તો પસાર થવું પણ મુશ્કેલ થઈ જતું હોય છે. વહેલી તકે બ્રિજનું રિપેરિંગનું કામ પૂરું કરવામાં આવે અને બ્રિજના બંધ કરવામાં આવેલા ભાગને ખુલ્લો મૂકવામાં આવે જેથી લોકો આરામથી પસાર થઈ શકે.અન્ય એક પ્રવાસીએ મિડ-ડે LOCALને જણાવ્યું હતું કે વધુ ઉંમરના કારણે બ્રિજ પરથી પસાર થતાં બહુ તકલીફ પડે છે. લોકોને જવાની ભારે ઉતાવળ હોય છે એથી ધક્કામુક્કી કરે છે. આ કારણે એક વાર તો હું પડતાં-પડતાં રહી ગયો. એક બાજુ ખુલ્લી હોવાથી પ્રવાસીઓનો ધસારો થાય છે અને નીકળતાં પણ ખાસ્સો સમય લાગે છે. ક્યારે આ કામ પૂરું થશે? લોકોને આટઆટલી પરેશાનીઓ થાય છે, પણ પ્રશાસનને એની તો કંઈ પડી જ નથી.